jkorsvik/nowiki_second_scrape_merged huggingface dataset:
Ciro Immobile

Ciro Immobile (født 20. februar 1990) er en italiensk fotballspiller som spiller for SS Lazio.


== Klubbfotball ==
Han har tidligere spilt for klubbene Juventus, Siena, Grosseto, Pescara, Genoa og Torino FC. Sesongen 2011–12 var han i Pescara på lån fra storlaget Juventus, og ble simpelthen både toppscorer og årets spiller i Serie B. Han ble toppscorer i Serie A 2013–2014  med 22 mål for Torino.  Han har siden 2016 spilt for den italienske klubben SS Lazio i Roma og scoret 23 mål i første sesongen som var en bra sesong. Men den 6. januar 2018 scoret han fire mål da lazianerne vant 5–2 mot SPAL 2013 på bortebane hos hjemmelaget. 


== Landslaget ==
Han debuterte for det italienske landslaget den 5. mars 2014 i en treningskamp mot Spania, en kamp de tapte 1-0. Han var med i den italienske VM-troppen i fotball-VM 2014 i Brasil. Han ble tatt ut i Italias EM-tropp til EM i Frankrike 2016.Han ble tatt ut i Italias EM-tropp til EM i fotball 2021. Italia vant EM-finalen mot England 3-2, etter straffesparkkonkurranse.


== Referanser ==


== Eksterne lenker ==
(en) Ciro Immobile – kategori av bilder, video eller lyd på Commons 
(de) Ciro Immobile – Munzinger Sportsarchiv 
(en) Ciro Immobile – FIFA 
(en) Ciro Immobile – UEFA 
(fr) Ciro Immobile – LÉquipe 
(en) Ciro Immobile – Transfermarkt 
(en) Ciro Immobile – national-football-teams.com 
(en) Ciro Immobile – WorldFootball.net 
(en) Ciro Immobile – Soccerbase.com 
(en) Ciro Immobile – FootballDatabase.eu 
(de) Ciro Immobile – fussballdaten.de 
Profile Arkivert 18. juli 2014 hos Wayback Machine. for the 2014 World Cup
Statistics on Soccerway
Ampulle

En ampulle er en liten forseglet beholder (vanligvis i glass, men plastversjoner eksisterer), bl.a. til å oppbevare legemidler i.
Ampuller blir hermetisk forseglet ved å smelte den tynne toppen med en åpen flamme og åpnes ved å knekke flaskehalsen. Gjøres dette riktig får man ett brudd uten rester av glasskår. En inertgass kan fylles i hulrommet før forsegling.
Glassampuller er dyrere enn andre flasker og beholdere, men er verdt det om man trenger en beholder bestående av glass alene og en total forsegling.


== Historie ==

Historisk ble ampuller brukt til å oppbevare en liten mengde av en persons blod etter døden. Den begravd med den avdøde i katakombene. Man trodde lenge at denne praksis kun var for martyrer, men det viser seg at praksisen var mer vanlig.


== Produksjon ==
Moderne glassampuller blir produsert industrielt fra korte lengder med glassrør, som formes ved hjelp av gassbrennere og tyngdekraft i automatiserte produksjonslinjer.
Fylling og forsegling kan gjøres av automatisert maskineri eller for hånd i småskala industri og laboratorier. Blanke ampuller kan kjøpes fra vitenskapelige glassforhandlere og forsegles med små gassbrennere. Dette former en membran som gjør at ampullen kan vendes uten å miste innholdet. En Schlenk-linje kan brukes til forsegling i inertatmosfære.


== Annen bruk ==
Ampuller er vanlige som beholder for lavfrekvens RFID-markører. Disse er vanligvis brukt for å merke dyr (f.eks. hunder og katter) for identifikasjon og beholderen injiseres under huden.


== Ampullekoder ==

Det vanlig å merke ampuller med ringer av maling eller emalje for å identifisere innholdet. Denne kodingen skjer maskinelt umiddelbart etter fylling og forsegling. Ringene kan leses av andre maskiner. Fargekodene identifiserer innholdet slik at dette ikke trenger å bli testet for å verifiseres. De maskinlesbare fargekodene sikrer videre håndtering som lagring, merking og sekundærpakking.


== Kilder ==
Hans-Jürgen Bässler und Frank Lehmann : Containment Technology: Progress in the Pharmaceutical and Food Processing Industry. Springer, Berlin 2013, ISBN 978-3642392917


== Referanser ==
Domenico Berardi

Domenico Berardi (født 1. august 1994) er en italiensk fotballspiller som spiller for US Sassuolo Calcio.Han debuterte for Sassuolo den 27. august 2012 og scoret sitt første mål for klubben fem dager senere. I 2012 ble han kåret til åretsspiller i Serie B. Den 12. januar 2014 scoret han alle 4 målene i en 4-3 seier hjemme mot AC Milan. Han ble dermed den nest yngste noensinne som har scoret 4 mål i samme kamp i Serie A. Han ble bare slått av Silvio Piola som gjorde det samme i 1931. Han ble også den første som noensinne har scoret 4 mål i en og samme kamp mot AC Milan.Serie A sesongen 2013-2014 scoret han 16 mål på 29 kamper, 10 av disse målene ble scoret på 3 kamper. I tillegg til sine 4 mål mot AC Milan scoret han hat-trick mot Sampdoria den 3. november 2013 og mot Fiorentina den 6. mai 2014. Den samme sesongen ble han kåret til årets unge spiller i Serie A.Han brukte 59 kamper for å nå sine 30 første ligamål, ved sammenligning brukte Lionel Messi 70 kamper for å oppnå det samme.


== Landslaget ==
Han ble tatt ut i Italias EM-tropp til EM i fotball 2021. Italia vant EM-finalen mot England 3-2, etter straffesparkkonkurranse.


== Referanser ==


== Eksterne lenker ==
(en) Domenico Berardi – FIFA 
(en) Domenico Berardi – UEFA 
(fr) Domenico Berardi – LÉquipe 
(en) Domenico Berardi – Transfermarkt 
(en) Domenico Berardi – national-football-teams.com 
(en) Domenico Berardi – WorldFootball.net 
(en) Domenico Berardi – Soccerbase.com 
(en) Domenico Berardi – FootballDatabase.eu 
(en) Domenico Berardi – Soccerway 
(en) Domenico Berardi – EU-Football.info
Salongmusikk

Salongmusikk er en musikksjanger som er preget av lettilgjengelighet, ofte sentimentalitet og ofte utført med en viss virtuositet. Salongmusikken krever ikke som den klassiske konsertmusikk den samme oppmerksomhet og konsentrasjon hos publikum, men har ofte preg av bakgrunns- eller hyggemusikk.
Sjangeren har sin opprinnelse på 1800-tallet, etter hvert som den utskilte seg fra den klassiske tradisjons musikk og nådde inn i det bedre borgerskaps hjem («hjemmene med klaver»). Her ble det nå gitt muligheter for dels å bruke musikken, fremført av profesjonelle, til underholdning av gjester, dels å utøve musikk.
Salongmusikken består gjerne av bearbeidelse av opera- og operettemelodier som fastholdelse av teateropplevelser, iørefallende småstykker av kjente komponister og poetiske instrumentalnumre, som vil fortelle en historie eller skape en særlig stemning. Sjangeren spenner over både verker som kan tåle oppførelse i en konsertsal, og numre av begrenset kunstnerisk kvalitet. Det er også betegnende at sjangeren både rommer verker som stiller krav til stor virtuositet hos utøveren, og numre som kan fremføres av amatører.Typiske eksempler på salongstykker er stykker som Jomfruens bønn av Tekla Bądarzewska, Leander Fishers La Fauvette, caprice élégant for piano og Gustav Langes Edelweiss-Idylle.
Fra slutten av 1800-tallet rykket salongmusikken inn som underholdning i kafeer og hotellfoajerer, ofte med små ensembler med klaveret som det dominerende instrument. Radioen og grammofonen trengte etter hvert salongmusikken tilbake for å gi plass til andre former for lett underholdningsmusikk.


== Referanser ==
Tekla Bądarzewska

Tekla Bądarzewska-Baranowska (født 1834 i Mława nær Warszawa, død 29. september 1861 i Warszawa) var en polsk komponist. 


== Liv og virke ==
Tekla Bądarzewska var gift med Jan Baranowski og fødte fem barn i sitt ni år lange ekteskap, innen hun døde 27 år gammel. Krateret Bądarzewska på planeten Venus er opkalt etter henne.
Hun er særlig kjent som komponist til salongstykket Jomfruens bønn, (Modlitwa dziewicy, Das Gebet einer Jungfrau, La prière d'une vierge) Op. 4, publisert i Warszawa i 1856. Stykket ble i slutten av 1800-tallet trass i eller på grunn av sin enkelhet overordentlig populært og bearbeidet for mange forskjellige besetninger. I alt skrev Tekla Bądarzewska ca. 35 stykker salongmusik for klaver, deriblant det nesten likt oppbygde stykket Den hørte bønn (Prière exaucée).
Jomfruens bønn består av en enkel og iørefallene melodi som både forklarer dets popularitet og at det av noen ble betraktet som underlødig. Atter andre ser det som et musikkstykke i romantisk stil for klaverundervisning av barn på linje med Robert Schumanns miniatyrer.


== Musikkstykke ==


== Referanser ==


== Eksterne lenker ==
(en) Tekla Bądarzewska – kategori av bilder, video eller lyd på Commons 
(en) Tekla Bądarzewska på Discogs 
(en) Tekla Bądarzewska på MusicBrainz 
(en) Fritt tilgjengelige noter av Tekla Bądarzewska i International Music Score Library Project
Raúl García

Raúl García Escudero (født 11. juli 1986) er en spansk fotballspiller som spiller for Athletic Bilbao. Han har tidligere spilt for Osasuna ved to forskjellige anledninger, forrige gang var på utlån 2011-2012 sesongen.


== Meritter ==
Atlético Madrid

Europaligaen: 2009-2010
UEFA Super Cup: 2010 og 2012
Copa del Rey: 1.-plass 2012-2013 og 2.-plass 2009-2010
Supercopa de España: 2.-plass.


== Referanser ==


== Eksterne lenker ==
(en) Raúl García – UEFA 
(fr) Raúl García – LÉquipe 
(en) Raúl García – Transfermarkt 
(en) Raúl García – national-football-teams.com 
(en) Raúl García – WorldFootball.net 
(en) Raúl García – Soccerbase.com 
(en) Raúl García – FootballDatabase.eu 
(en) Raúl García – Soccerway 
(en) Raúl García – EU-Football.info 
(en) Raúl García – FBref 
Atlético Madrid official profile Arkivert 5. juli 2014 hos Wayback Machine.
BDFutbol profile
Futbolme profile
Tiantai Shan

Tiantai Shan (kinesisk: 天台山; pinyin: Tiāntāi Shān, Wade–Giles: T'ien T'ai shan) er et fjell i fylket Tiantai i byprefekturet Taizhou i provinsen Zhejiang i Folkerepublikken Kina. Den viktigste delen er Huading shan som har en høyde på 1098 m, mens høyeste fjelltopp er Cangshan Ding med en høyde på 1113 m. Fjellet ble opprettet som en nasjonalpark den 1. august 1998.
Stedet er en turistattraksjon. Den buddhistiske Tiāntáiskolen, som fokuserer på Lotussutraen som Buddhas høyeste og ultimate lære, hentet sitt navn fra dette fjellet. Den ble grunnlagt av Zhiyi i året 575 e.Kr., og hadde sitt hovedkvarter i Guoqingtempelet. Over mange år har det vært et viktig pilegrimsmål for pilegrimer, spesielt fra Japan. Fjellet ble besøkt av Saichō, som i året 805 e.Kr. grunnla Tendai-shū som en japansk avlegger av skolen.
Det er også noen daoistiske helligdommer på fjellet.
Plantearten Heptacodium miconioides, også kalt de syv sønner, innenfor kaprifolfamilien, vokser på Tiantaifjellet.


== Referanser ==


== Litteratur ==
Thomas Jülch. Der Orden des Sima Chengzhen und des Wang Ziqiao Untersuchungen zur Geschichte des Shangqing-Daoismus in den Tiantai-Bergen. Utz, München 2011. ISBN 978-3-8316-4083-6


== Eksterne lenker ==
(en) Tiantai Mountain – kategori av bilder, video eller lyd på Commons 
Tiantai-Berg in der Provinz Zhejiang
Tiantai Shan - Chinesisch
Prince of Wales Trophy

Prince of Wales Trophy er en årlig pris i  National Hockey League som siden sesongen 1993/1994 gis til mestrene av Eastern Conference og slik har kvalifisert seg til Stanley Cup-finalen. 


== Bakgrunn ==
Troféet ble gitt av Prince of Wales, den senere Edvard VIII i 1924, og har det kongelige våpenskjold, til en kostnad på $2 500. Den ble den gang gitt til det laget som vant grunnserien i den divisjonen av NHL som ble spilt i USA, men dette ble forandret da grunnserien i sesongen 1938-39 ble utvidet med enda en amerikansk divisjon.
Da NHL i sesongen 1967/1968 ble utvidet og delt inn i Western Division og East Division, ble prisen tildelt det laget som vant grunnserien i East Division. 
I sesongene i perioden 1974/1975-1980/1981 gikk trofeet til vinneren av grunnserien i den conference som bar troféns navn.
I sesongene 1981/1982-1992/1993 ble troféet tildelt Stanley Cup-finalisten fra Wales Conference. 


== Vinnere av Prince of Wales Trophy ==


== Referanser ==
Nationwide Arena

Nationwide Arena er en arena i Columbus, Ohio USA hvor ishockeylaget Columbus Blue Jackets i National Hockey League spiller sine hjemmekamper. I 2015 skal NHL All-Star-kamp spilles i arenaen.
Arenaen blir også benyttet til en lang rekke konserter, og nasjonale kongresser.
Arenaen har navn etter den opprinnelige majoritetseieren, Nationwide Mutual Insurance Company, som har sitt hovedkontor på den andre siden av gaten. 30. mars 2012 ble deler av deres eierandel solgt til Franklin County gjennom et lån fram til 2029 som skal betales gjennom avgifter på casinovirksomheten i byen og fylket, samt gjennom støtte fra delstaten Ohio, hvor deler av dette skal ettergis under forutsetning av at Columbus Blue Jackets imøtekommer de årlige begrensningene som er lagt på lønnsbudsjettet. Blue Jackets har gjennom avtalen forpliktet seg til å bli i byen i hvert fall fram til 2039, eventuelt må laget betale erstatning på $36 millioner.Nationwide Arena inneholder også ytterligere en isflate, kalt OhioHealth IceHaus som brukes som treningsflate for Blue Jackets og er også brukt til ungdomskamper og åpen istid for publikum. Dette gjør Nationwide Arena til den første av NHL-arenaene som også har en egen treningsflate i hallen for laget, siden har også New Jersey Devils' Prudential Center fra 2007 fått en slik mulighet.
Nationwide Arena ble bygget på tomten til det tidligere statsfengselet Ohio Penitentiary. Til tross for at det er en folkelig oppfatning at hallen er bygget der selve fengselet lå, er den faktisk bygget på den tidligere parkingsplassen til dette og selve fengselsbygningen lå der hallens parkeringsplass ligger i dag. Mange innsatte ble henrettet i dette fengselet, og en brann 21. april 1930 drepte 322 innsatte som var sperret inne i sine celler. Noen tilskuere og ansatte som hyppig besøker arenaen hevder at de har opplevd overnaturlige fenomener.


== Galleri ==

		
		
		


== Referanser ==


== Eksterne lenker ==
(en) Offisielt nettsted 
(en) Nationwide Arena – kategori av bilder, video eller lyd på Commons
Konsthögskolan i Umeå

Konsthögskolan vid Umeå universitet ble grunnlagt i 1987 og ligger ved bredden av Umeälven i bydelen Öst på stan i Umeå. Konsthögskolan utgjør en del av Konstnärligt campus vid Umeå universitet sammen med Arkitekthögskolan, Designhögskolan, Bildmuseet og HumlabX.


== Utdanning ==
Konsthögskolan tilbyr både det treårige bachelorstudiet (BFA) og en toårig påbygningsutdanning, mastergrad (MFA) i fri kunst. Det tilbys også frittstående kurs i estetikk I, II, II, samt sommerkurs. Utdanningen i fri kunst inneholder både praktiske og teoretiske momenter. Studentene lærer seg å arbeide med tre, metall, gips, bronse, grafikk, foto, video, lyd og databasert kunst.
Studentenes arbeider presenteres siden 1993 kontinuerlig i det egne galleriet, samt ved årlige vårutstillinger, som pleier å holdes i skolens lokaler eller i Bildmuseet som ligger like ved.


== Forskning ==
Konsthögskolan driver også forskerutdanning innen kunst, knyttet til den nasjonale Konstnärliga forskarskolan, samt et antall forskningsprosjekter.


== Lokaler ==
Virksomheten ble i starten drevet i bygning som hadde vært en del av Umeå träsliperi, hvor fasaden var tegnet i 1909 av Sigge Cronstedt. Fabrikken var da den startet i 1910 byens første større industri og ble drevet fram til 1954. Sliperibygningen ble i 1986 ombygd til lokaler for Konsthögskolan, og innflytting skjedde et år senere.
Våren 2012 flyttet Konsthögskolan inn i nybygde lokaler ved Konstnärligt Campus. De tidligere lokalene i sliperiet bygges i 2013–2014 om til inkubator for kunstneriske næringer og prosjekter, men kommer også i fortsettelsen til å huse Konsthögskolans eget galleri.


== Referanser ==


== Eksterne lenker ==
Offisielt nettsted 
(en) Umeå konsthögskola – kategori av bilder, video eller lyd på Commons
Gustav Lange

Gustav Lange (født 13. august 1830 i Schwerstedt, død 20. juli 1889 i Wernigerode) var en tysk komponist av salongmusikk. 
Gustav Lange ble som barn undervist av sin far i klaver- og orgelspill. Han studerte senere klaver, orgel, generalbass og komposisjon ved konservatoriet i Erfurt. 
Lange er opphavsmann til ca. 500 klaverstykker i form av fantasier, marsjer, poloneser og masurkaer og transkripsjoner av andre komponisters berømte verker, for eksempel verker av Wolfgang Amadeus Mozart og Anton Rubinstein. Hans salongstykker er ikke av høy vanskelighetsgrad. Klaverstykkene Edelweiss (op. 31) og Blumenlied (op. 39) er de mest kjente.


== Referanser ==


== Eksterne lenker ==
(en) Gustav Lange på Internet Movie Database 
(en) IMSLP – Gustav Lange, biografi
(de) Verkfortegnelse på Klassika
(en) Fritt tilgjengelige noter av Gustav Lange i International Music Score Library Project
Hege Lundgren

Hege Lundgren (født 1965) er en norsk sakprosaforfatter og lærer.
Lundgren er utdannet med hovedfag i engelsk fra Universitetet i Oslo. Hun har undervist som lektor ved Sogn videregående skole, og siden høsten 2013, ved Kuben videregående skole. Hun har forfattet en rekke lærebøker innen engelskfaget. Blant henne større verker er engelskverker rettet mot de yrkesfaglige utdanningsprogrammene, Workshop fra 2012 og Skills fra 2013.


== Bibliografi ==
2012: Engelsk for det yrkesfaglige utdanningsprogrammet Gyldendal undervisning, medforfattere: Janniche Langseth og Jeanne Lindsay Skanke ISBN 9788205347304
2013: Skills, Gyldendal undervisning, medforfattere: Janniche Langseth, Gro Lokøy og Sidsel Hellesøy ISBN 9788205403109


== Se også ==
Liste over kjente ansatte ved Kuben yrkesarena


== Referanser ==
Tokyo internasjonale filmfestival

Tokyo internasjonale filmfestival (på engelsk: Tokyo International Film Festival, TIFF) er en internasjonal filmfestival, årlig lokalisert i Tokyo, Japan, og etablert i 1985. Sammen med Shanghai internasjonale filmfestival er det en av Asias største filmfestivaler, etter å blitt holdt to ganger hvert år fra 1985 til 1991, og én gang hvert år siden.


== Vinnere av Tokyo Sakura Grand Prix ==


== Eksterne lenker ==
(ja) Offisielt nettsted 
(en) Tokyo International Film Festival – kategori av bilder, video eller lyd på Commons
Snizjne

Snizjne (ukrainsk: Сніжне; russisk: Снежное — Snezjnoje fram til 1864, deretter Василівка, Vasylivka) er en by øst i Ukraina i Donetsk oblast. Byen har 48 485 innbyggere (2013).Under den pro-russiske uro i Ukraina i 2014 ble byen okkupert av separatister. Den 15. juli 2014 rammet en rakett fra et uidentifisert fly byen og traff en boligbygning og et skattekontor. Den etterlot minst 11 mennesker døde og 8 såret. Separatistene anklaget Ukrainas flyvåpen for angrepet, men ukrainske kilder avviste anklagen. Isteden ble skylden lagt på russiske fly. Etter at Malaysia Airlines Flight 17 ble skutt ned den 17. juli 2014 hevdet amerikansk etterretning at et missil av typen Buk M1 hadde skutt ned det sivile passasjerflyet fra nabolaget Snizhne.


== Bilder ==

		
		
		
		
		
		
		


== Referanser ==


== Eksterne lenker ==
(en) Snizhne – kategori av bilder, video eller lyd på Commons
Debaltseve

Debaltseve (ukrainsk: Дебальцеве, russisk: Дебальцево, Debaltsevo) er en by i Donetsk oblast (provins) i Ukraina. Den har omkring 45.000 innbyggere (2012). Byen ble grunnlagt i 1878 og har en stor jernbanestasjon. 


== Historie ==
Jernbanestasjonen kom først (1878), og bosettingen vokste opp etterpå. I 1894 ble det bygd verksteder for vedlikehold av jernbanens rullende materiell her. Frem til 1897 vokste folketallet til 2.000 innbyggere, og frem til 1911 steg tallet til 20.000. Mot slutten av tsartiden ble rangerstasjonen her komplettert med fallrampe. I 1930-årene ble byen tilknyttet vann- og strømnettene, og det fikk sitt Dom kulturnji (kulturhus). I 1938 fikk den bystatus.


== Demografi ==
Ved folketellingen i Ukraina i 2001:
EtnisitetUkrainere: 64,4%
Russere: 32,6%
Hviterussere: 0,7%
Romani: 0,3%SpråkRussisk: 81,5%
Ukrainsk: 16,9%
Romanes: 0,3%
Hviterussisk: 0,1%


== Referanser ==


== Eksterne lenker ==
Offisielt nettsted 
(en) Debaltseve – kategori av bilder, video eller lyd på Commons
Bunhe

Bunhe (ukrainsk Бунге, russisk Бунге) er en by i Donetsk oblast (provins) i Ukraina. Byen har omkring 15 000 innbyggere (2011).


== Eksterne lenker ==
(en) Bunhe – kategori av bilder, video eller lyd på Commons
Pokrovsk (Ukraina)

Pokrovsk (ukrainsk Покровськ; russisk Покровск, Pokrovsk; fram til 1938: russisk Гришино;  Grisjino) er en by i Donetsk oblast (provins) i Ukraina. Den er det administrative senteret i Pokrovsk rajon. Byen har omkring 75.000 innbyggere.


== Referanser ==


== Eksterne lenker ==
Offisielt nettsted 
(en) Pokrovsk – kategori av bilder, video eller lyd på Commons
Zuhres

Zuhres (ukrainsk Зугрес, russisk Зугрэс, Zurges) er en by i Donetsk oblast (provins) i Ukraina. Byen har 18 024 innbyggere (2019) og dekker et areal på 14,5 km².


== Galleri ==

		
		
		


== Eksterne lenker ==
Offisielt nettsted 
(en) Zuhres – kategori av bilder, video eller lyd på Commons
Marjinka

Marjinka (ukrainsk Мар'їнка) er en by i Donetsk oblast (provins) i Ukraina. Byen har omkring 10 000 innbyggere (2011).


== Referanser ==
Mospyne

Mospyne (ukrainsk Моспине, russisk Моспино, Mospino) er en by i Donetsk oblast (provins) i Ukraina. Byen har omkring 11 000 innbyggere (2011). 


== Eksterne lenker ==
(en) Mospyne – kategori av bilder, video eller lyd på Commons
Paul O. Løkke

Paul Olsen Løkke (født 12. desember 1879 i Vågå, død 11. juni 1937) var avisredaktør og politiker for Arbeiderpartiet og Norges Socialdemokratiske Arbeiderparti.
Han sluttet seg til sin første fagforening i 1906. I Tønsberg var Løkke styremedlem i lokallaget til Norsk Jern- og Metallarbeiderforbund 1908-1912 og formann i det lokale Arbeiderparti-laget 1910-1913. Han stilte som kandidat for Stortinget fra Tønsberg i 1912, men ble ikke valgt.
Løkke var ansvarlig redaktør for Larvik-avisen Nybrott og Hamar-avisen Demokraten innen han i 1920 overtok samme stilling i Vestfold Arbeiderblad. Da Arbeiderpartiet ble splittet i 1921, sluttet Løkke seg til det mer høyreorienterte Norges Soialdemokratiske Arbeiderparti. Han var formann for lokallaget i Tønsberg 1923-1925. Han redigerte Buskerud Social-Demokrat 1921-1923 og Vestfold Social-Demokrat 1923-1925. Løkke døde i 1937.


== Referanser ==


== Kilder ==
Friis, Jakob; Hegna, Trond og Juel Dagfin (red.): Løkke, Paul Olsen i Arbeidernes Leksikon, bind 4, Arbeidermagasinets Forlag, Oslo 1934, s. 168
Maurseth, Per: Gjennom kriser til makt 1920-1935, bind 3 i Arbeiderbevelgenses historie i Norge, Tiden, Oslo 1987, s. 160
Salong (værelse)

Salong (fra fransk salon, i sin tur fra italiensk salone, «stor sal») er et forsamlingsrom, et representativt mottakelsesværelse, en sal i et privathus, eller et roligere og mer intimt oppholdsrom i et hotell. På et skip kalles oppholdsrom for passasjerene også for salong.


== Begrepshistorie ==
På fransk kan ikke ordet salong påvises før 1664. Da betegnet det en stor sal - og ble først brukt om store, rikt dekorerte, søylesmykkede saler, gjerne i to etasjers høyde. Representative mottakelsesrom ble på den tiden fortsatt kalt for eksempel cabinet, alcove, chambre eller annet. Når man taler om litterære salonger i Paris og sikter til de aller tidligste av sitt slag (rundt 1600), er det en språklig anakronisme. De første slike bar ikke dette navnet.  Marquise de Rambouillets «blå salong» ble i hennes samtid kalt «chambre bleue».
Med tid ble salongbegrepet overtatt for mottakelsesrom og mottakelsesrom i slott og palasser («salons de reception»). I Versaillespalasset har man således «Salon de la Paix» eller «Salon de la Guerre». Rundt midten av 1700-tallet var begrepet utvidet til også å gjelde mindre, mer beskjedne og intime værelser. For å kunne skjelne bedre mellom salongene ble de tidligere «salons de reception» nå heller kalt «salons de compagnie» eller «salons d'assemblie».


== Salongsammenkomster og lignende ==
Salong fikk også en overført betydning - fra værelset til samlingene i slike værelser, i de såkalte «konversasjonssalongene». Dette er ikke bare de litterære (og musikalske) salonger som var oppstått i Paris og som hadde spredt seg over hele Europa. Herunder kunne man også mene kunstutstillinger. Slike utstillinger fant for eksempel sted fra 1737 i «salon carré» i Louvre. 
Salongbegrepet vandret så videre til atter nye områder. Den såkalte salongmusikk kan nevnes, og som (lett selvironisk) betegnelse for serveringssteder i det ville vesten (saloons).  


== Litteratur ==
Petra Wilhelmy-Dollinger: Der Berliner Salon im 19. Jahrhundert. 1780-1914, Berlin: Walter de Gruyter 1989. ISBN 3-11-011891-2


== Eksterne lenker ==